Rym a GodkaMy chcymy pamiyntać ta nasza godka Jak nóm prawioła óma , ópa ,ciotka Eli wszysko pódzie we zapómniynie Eli jak umrzymy ze godki ciynie
Narrator
Blokli fikcjo fest przebrzidło
Z tego konta uż niy mrugo
Yno co jim z tego prziszło
Kej z inkszego konta bluko
Spadli zaś na sztyry łapy
Kajś na forach fest pyskujom
Post łoszkliwy ze szpyndlikym
Tako w necie se serfujom
A na Rudzie? Co na Rudzie?
Zaś Plebiscyt piykny majom
Notgeld,fraszki , gryfne szpaski
Na “PSZOCIELA”hań welujom
Dyć we rymach twórcze forum
Zocne ludki durś szkryflajom
Fest som zwyrtne w promocyji
To dlo Ślonska bo mu przajom
Asia
Tako leci nom na forach
Kaj łostuda ciyngym lezie
Ftoś sie spytoł mi na krzinka
Eli jeszcze szkryflać chce sie?
A dyć chce sie kaj kamraty
Hań i słonko zowdy świyci
My niy domy sie łoszkliwcom
Bo my z ślonski asty dzieci
Stalking na forach może tyknońć kożdego z wos
Tukej jest łopisany tyczoncy jedny postaci i to bez wulrgaryzmow a takowe miały tam plac.
KONIEC
Łod autorki:
Piyknie wszyskim wom dziynkuja
Za te wsparcie dobre słowa
Chocioż yno wirtualnie
Schylom we podziynce gowa
Dydykuja wom powiastka
Bo do sztuki ji daleko
Kej wleziecie zaś na fora
Dobre słowo wos tam czeko
Rymki w szpasie , poezyjo
Jako serce mi dyktuje
We kwiotuszkach uplycione
Wasza Basia Wom daruje
BERBLA – Postać kero zastympuje
Pozytywne postacie ślonskich forumowiczow
Dziynkuja roztomili ludkowie!
Barbara Politaj
szl_Latn gaz_Latn szl_Latn szl_Latn szl_Latn szl_Latn szl_Latn szl_Latn pol_Latn hrv_Latn szl_Latn szl_Latn cym_Latn pol_Latn szl_Latn szl_Latn szl_Latn szl_Latn ace_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn twi_Latn szl_Latn szl_Latn szl_Latn szl_Latn szl_Latn szl_Latn twi_Latn szl_Latn szl_Latn szl_Latn zho_Hans